Source: http://universulromanesc.org/noua-constitutie-a-romaniei/titlul-iii-1-autoritatile-locale/capitolul-iii-autoritatile-judetene/sec-1-consiliul-judetean.html
Timestamp: 2017-09-23 12:46:38+00:00

Document:
Sec. 1: Consiliul judeţean - UNIVERSUL
Constituţia Cetăţenilor - Consiliul judeţean - ART. 134.46: Rolul şi competenţa
TITLUL -III.1 - Autorităţile locale
CAPITOLUL -III- Autorităţile judeţene
SECŢIUNEA 1-a: Consiliul judeţean
ARTICOLUL 134.46: Rolul şi competenţa
(1) Consiliul judeţean este organ deliberativ care adoptă hotărâri în toate problemele de interes judeţean, cu excepţia celor care sunt date prin lege în competenţa altor autorităţi publice, locale sau centrale.
(2) Consiliul judeţean nu poate adopta hotărâri care sunt contrare rezultatului unui referendum judeţean valabil.
(3) Cetăţenii pot aproba hotărâri, prin referendum judeţean, în orice domeniu, inclusiv hotărâri prin care să modifice, să completeze, sau să anuleze hotărâri adoptate de consiliul judeţean, cu respectarea prevederilor Constituţiei şi ale legii.
Text integral - Constituţia cetăţenilor - proiect de Nouă Constituţie a României iniţiat de Mişcarea pentru Constituţia Cetăţenilor (MCC), înregistrat la Consiliul Legislativ cu nr. R1937/17/12/2013 (P6, de la art. 134.9 la art 134.81)
Constituţia Cetăţenilor - Consiliul judeţean - ART. 134.47: Alegerea consiliului judeţean
ARTICOLUL 134.47: Alegerea consiliului judeţean
(1) Membrii consiliului judeţean sunt denumiţi consilieri judeţeni şi sunt aleşi prin vot universal, egal, direct, secret şi liber exprimat, pe bază de scrutin de listă, potrivit principiului reprezentării proporţionale, şi pe bază de candidaturi independente, conform legii.
(2) Membrii consiliilor judeţene se aleg pe circumscripţii electorale, organizate pe judeţe.
(3) Numărul membrilor consiliilor judeţene este stabilit prin lege, în funcţie de numărul cetăţenilor cu drept de vot ai judeţului.
(4) Alegerile pentru consiliul judeţean se desfăşoară în prima duminică a lunii iunie a anului în care expiră mandatul consiliului, sau tot într-o zi de duminică, în cel mult 45 zile de la data dizolvării consiliului.
Constituţia Cetăţenilor - ART. 134.48: Candidaturile pentru alegerea membrilor consiliului judeţean
ARTICOLUL 134.48: Candidaturile pentru alegerea membrilor consiliului judeţean
(1) Candidaţii la funcţia de consilier judeţean trebuie să îndeplinească următoarele cerinţe:
a) să aibă domiciliul în judeţul în care candidează;
b) să aibă cel puţin studii liceale atestate prin diplomă de bacalaureat;
c) să se fi remarcat ca buni profesionişti şi ca cetăţeni de moralitate desăvârşită;
d) să se fi remarcat ca luptători activi pentru apărarea drepturilor şi libertăţilor cetăţenilor judeţului;
e) să prezinte electoratului propunerile de hotărâri ale consiliului judeţean, pentru adoptarea cărora se obligă să acţioneze, în calitate de consilier judeţean, dacă va fi ales.
(2) Propunerile de hotărâri pentru adoptarea cărora se obligă să acţioneze, dacă va fi ales, constituie contractul electoral al candidatului. El va fi semnat de candidatul la funcţia de consilier judeţean, va fi tipărit şi pus la dispoziţia electorilor, pe toată durata campaniei electorale. Câte un exemplar al acestui document va fi depus la Autoritatea Electorală şi Autoritatea Electorală, înainte de începerea campaniei electorale.
Constituţia Cetăţenilor - Consiliul judeţean - ARTICOLUL 134.49: Durata mandatului
ARTICOLUL 134.49: Durata mandatului
(1) Consiliul judeţean este ales pentru un mandat de 4 ani care se exercită de la data depunerii jurământului.
(2) Consiliul judeţean îşi exercită mandatul până la depunerea jurământului de consiliul judeţean nou ales.
(3) Mandatul consiliului judeţean se prelungeşte, prin lege, în caz de război sau de catastrofă.
Constituţia Cetăţenilor - ART. 134.50: Validarea mandatului de consilier judeţean
ARTICOLUL 134.50: Validarea mandatului de consilier judeţean
Validarea alegerii consilierilor judeţeni se face de către tribunalul în raza căruia se află judeţul, de către un judecător desemnat de preşedintele instanţei.
Constituţia Cetăţenilor - Consiliul judeţean - ART. 134.51: Constituirea consiliilor judeţene
ARTICOLUL 134.51: Constituirea consiliilor judeţene
(1) Constituirea consiliilor judeţene se face în termen de 25 de zile de la data desfăşurării alegerilor. Convocarea consilierilor judeţeni aleşi şi validaţi în funcţie se face de către voievod, în maximum 5 zile de la pronunţarea hotărârii de validare. La şedinţa de constituire, participă prefectul sau reprezentantul său, precum şi voievodul sau, după caz, candidatul declarat câştigător la alegerile pentru funcţia de voievod.
(2) Şedinţa se desfăşoară în condiţii legale dacă participă cel puţin majoritatea consilierilor judeţeni aleşi şi validaţi.
(3) În şedinţa de constituire a consiliului judeţean, consilierii locali depun jurământul prevăzut prin lege.
(4) Consiliul judeţean se declară legal constituit, dacă majoritatea consilierilor judeţeni validaţi au depus jurământul. Constituirea consiliului judeţean se constată prin hotărâre, adoptată cu votul majorităţii consilierilor judeţeni validaţi.
Constituţia Cetăţenilor - ARTICOLUL 134.52: Alegerea preşedintelui consiliului judeţean
ARTICOLUL 134.52: Alegerea preşedintelui consiliului judeţean
(1) Consiliul judeţean alege dintre membrii săi, prin hotărâre adoptată cu votul deschis al majorităţii consilierilor judeţeni în funcţie, un preşedinte de şedinţă, pe o perioadă de cel mult 3 luni, care va conduce şedinţele consiliului şi va semna hotărârile adoptate de acesta.
(2) Consilierul judeţean ales în condiţiile alin. (1) poate fi schimbat din funcţie, la iniţiativa a cel puţin unei treimi din numărul consilierilor judeţeni, prin votul majorităţii consilierilor judeţeni în funcţie.
Constituţia Cetăţenilor - Consiliul judeţean - ARTICOLUL 134.53: Organizarea internă
ARTICOLUL 134.53: Organizarea internă
(1) Organizarea şi funcţionarea consiliului judeţean se stabileşte prin regulament propriu, elaborat potrivit legii.
(1) Consiliul judeţean îşi organizează comisii de specialitate, pe principalele domenii de activitate. Acestea au rolul să asigure fundamentarea hotărârilor ce se impun a fi adoptate.
(2) Pot fi membri ai comisiilor de specialitate numai consilierii judeţeni. La şedinţele fiecărei comisii a consiliului judeţean participă şi un reprezentant al Uniunii Judeţene a Asociaţiilor Comunitare.
(3) Comisiile de specialitate îşi aleg câte un preşedinte şi un secretar.
(4) Comisiile de specialitate analizează şi avizează proiectele de hotărâre din domeniul lor de activitate.
(5) Comisiile de specialitate lucrează în plen şi iau hotărâri cu votul majorităţii membrilor lor.
(6) Organizarea, funcţionarea şi atribuţiile comisiilor de specialitate se stabilesc prin regulamentul de organizare şi funcţionare a consiliului judeţean, respectându-se configuraţia politică rezultată în urma alegerilor locale.
(7) Consiliile judeţene pot organiza, din proprie iniţiativă sau la iniţiativa voievodului, după caz, comisii speciale de analiză şi verificare, pe perioadă determinată. Componenţa comisiilor speciale de analiză şi verificare, obiectivele şi perioada de desfăşurare a activităţilor acesteia se stabilesc prin hotărâre a consiliului judeţean. Membrii comisiilor acţionează în limitele stabilite prin hotărâre.
Constituţia Cetăţenilor - Consiliul judeţean - ARTICOLUL 134.54: Întrunirile consiliului judeţean
ARTICOLUL 134.54: Întrunirile consiliului judeţean
(1) Consiliul judeţean se întruneşte în şedinţe ordinare, o dată la două luni, la convocarea voievodului.
(2) Consiliul judeţean se poate întruni şi în şedinţe extraordinare, la cererea voievodului sau a cel puţin o treime din numărul membrilor consiliului.
(3) În caz de forţă majoră şi de maximă urgenţă pentru rezolvarea intereselor locuitorilor judeţului convocarea consiliului judeţean se poate face de îndată.
Constituţia Cetăţenilor - Consiliul judeţean - ARTICOLUL 134.55: Caracterul public al şedinţelor
ARTICOLUL 134.55: Caracterul public al şedinţelor
(1) Şedinţele consiliului judeţean sunt publice.
(2) Voturile consilierilor judeţeni, la fiecare hotărâre adoptată de consiliul judeţean, sunt la vedere, confirmate prin semnătură, şi sunt prezentate pe site-ul judeţului.
Constituţia Cetăţenilor - Consiliul judeţean - ARTICOLUL 134.56: Mandatul consilierilor judeţeni
ARTICOLUL 134.56: Mandatul consilierilor judeţeni
(1) În exercitarea mandatului, consilierii judeţeni sunt în serviciul locuitorilor judeţului.
(2) Consilierii judeţeni sunt obligaţi să acţioneze şi să voteze în conformitate cu angajamentele asumate în campania electorală, în care au fost aleşi. Consilierul judeţean care îşi încalcă angajamentele asumate în campania electorală este demis, prin referendum, potrivit Constituţiei şi legii.
(3) Consilierii judeţeni intră în exerciţiul mandatului la data întrunirii legale a consiliului judeţean, sub condiţia validării alegerii şi a depunerii jurământului.
(2) Calitatea de consilier judeţean încetează:
a) la data întrunirii legale a consiliului judeţean nou ales;
b) În caz de imposibilitate definitivă a exercitării atribuţiilor;
c) în caz de demisie, sau de demitere;
d) în caz de deces.
Constituţia Cetăţenilor - Consiliul judeţean - ARTICOLUL 134.57: Incompatibilităţi
ARTICOLUL 134.57: Incompatibilităţi
(1) Calitatea de consilier judeţean este incompatibilă cu orice altă funcţie publică, inclusiv cu orice funcţie la regiile autonome şi societăţile comerciale cu capital aflat în proprietate publică.
(2) Consilierii judeţeni nu pot interveni în treburile altor autorităţi şi instituţii publice şi nici în treburile altor persoane juridice, de drept public sau privat.
(3) Consilierul judeţean condamnat pentru trafic de influență ori alte acte de corupţie pierde mandatul şi este pedepsit cu închisoare pe viaţă şi confiscarea averii.
Constituţia Cetăţenilor - Consiliul judeţean - ART. 134.58: Răspunderea consilierilor judeţeni
ARTICOLUL 134.58: Răspunderea consilierilor judeţeni
(1) Consilierii judeţeni răspund politic doar faţa de cei care i-au ales şi nu îşi pot pierde mandatul prin retragerea sprijinului politic de către partidele din partea cărora au candidat în alegeri.
(2) Consilierii judeţeni răspund juridic, individual, pentru încălcarea contractului electoral, dacă voturile sau opiniile politice exprimate în exercitarea mandatului contravin obligaţiilor asumate prin contractul electoral.
(3) Consilierii judeţeni răspund juridic, individual, pentru prejudiciile produse localităţii de hotărârile pentru care şi-au dat votul.
(4) Răspunderea consilierilor judeţeni pentru faptele prevăzute la alineatele (2) şi (3) este imprescriptibilă.
(5) Fiecare consilier judeţean prezintă, în scris, raportul anual asupra modului în care şi-a realizat obligaţiile asumate în campania electorală în care a fost ales. Raportul este prezentat în şedinţa consiliului organizată în acest scop, nu mai târziu de 31 martie a anului următor celui la care se referă. Raportul este arhivat şi pus la dispoziţia electoratului, pentru consultare, prin grija secretarului judeţului. Raportul este publicat pe site-ul judeţului.
Constituţia Cetăţenilor - Consiliul judeţean - ARTICOLUL 134.59: Atribuţiile consiliului judeţean
ARTICOLUL 134.59: Atribuţiile consiliului judeţean
(1) Consiliul judeţean exercită următoarele atribuţii, în condiţiile legii:
a) aprobă regulamentul de organizare şi funcţionare al consiliului judeţean;
b) aprobă înfiinţarea, organizarea, statul de funcţii şi numărul de personal ale aparatului propriu de specialitate, ale instituţiilor şi serviciilor publice de interes judeţean, precum şi ale regiilor autonome de interes judeţean;
c) aprobă bugetul judeţului, virările de credite, modul de utilizare a rezervei bugetare şi contul de încheiere a exerciţiului bugetar; hotărăşte repartizarea pe comune, oraşe şi municipii a cotei din sumele defalcate din unele venituri ale bugetului de stat sau din alte surse;
d) stabileşte şi aprobă impozitele şi taxele judeţene, în condiţiile legii;
e) aprobă documentaţiile tehnico-economice pentru lucrările de investiţii de interes judeţean;
f) hotărăşte darea în folosinţa instituţiilor publice sau a regiilor autonome din subordine a bunurilor aflate în proprietate publică şi în administrarea judeţului;
g) avizează, sau aprobă, documentaţiile de amenajare a teritoriului judeţului;
h) aprobă construirea, întreţinerea şi modernizarea drumurilor, podurilor, precum şi a întregii infrastructuri aparţinând căilor de comunicaţii de interes judeţean;
i) coordonează activitatea consiliilor locale ale comunelor şi oraşelor în vederea realizării serviciilor publice de interes judeţean;
j) hotărăşte cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes judeţean;
k) hotărăşte cooperarea sau asocierea cu alte autorităţi locale din ţară sau din străinătate, precum şi aderarea la asociaţii naţionale şi internaţionale ale autorităţilor locale, în vederea promovării unor interese comune.
(2) Consiliul judeţean îndeplineşte orice alte atribuţii, cerute de realităţile economice şi sociale ale judeţului, potrivit Constituţiei şi legii.
Constituţia Cetăţenilor - Consiliul judeţean - ARTICOLUL 134.60: Dizolvarea consiliului judeţean
ARTICOLUL 134.60: Dizolvarea consiliului judeţean
(1) Consiliul judeţean se dizolvă de drept sau prin referendum judeţean.
(2) Consiliul judeţean se dizolvă de drept:
a) în cazul în care acesta nu se întruneşte timp de şase luni consecutiv;
b) în cazul în care nu a adoptat în 3 şedinţe ordinare consecutive nicio hotărâre;
c) în situaţia în care numărul consilierilor locali se reduce sub jumătate plus unu şi nu se poate completa prin supleanţi.
d) dacă a adoptat, într-un interval de cel mult 12 luni, cel puţin 3 hotărâri care au fost anulate de instanţa de contencios administrativ prin hotărâre judecătorească rămasă definitivă.
(3) Voievodul, secretarul localităţii sau orice altă persoană interesată sesizează instanţa de contencios administrativ cu privire la cazurile prevăzute la alineatul (2). Instanţa analizează situaţia de fapt şi se pronunţă cu privire la dizolvarea consiliului judeţean. Hotărârea instanţei este definitivă şi se comunică prefectului.
(4) Consiliul judeţean poate fi dizolvat prin referendum local, organizat în condiţiile legii. Referendumul se organizează ca urmare a cererii adresate în acest sens Autorităţii Electorale de cel puţin 10% din numărul cetăţenilor cu drept de vot înscrişi pe listele electorale ale judeţului.
(5) Până la constituirea noului consiliu judeţean, voievodul sau, în absenţa acestuia, secretarul judeţului rezolvă problemele curente ale judeţului.
Constituţia Cetăţenilor - ARTICOLUL 134.61: Suspendarea mandatului de consilier judeţean
ARTICOLUL 134.61: Suspendarea mandatului de consilier judeţean
(1) Mandatul de consilier judeţean se suspendă de drept în cazul în care acesta a fost arestat preventiv. Măsura arestării preventive se comunică de îndată de către instanţa de judecată prefectului care, prin ordin, constată suspendarea mandatului.
(2) Suspendarea durează până la încetarea situaţiei prevăzute la alineatul (1). Ordinul de suspendare se comunică de îndată consilierului judeţean.
(3) În cazul în care consilierul judeţean al cărui mandat a fost suspendat a fost găsit nevinovat, acesta are dreptul la despăgubiri, în condiţiile legii.
Constituţia Cetăţenilor - ARTICOLUL 134.62: Demiterea consilierilor judeţeni
ARTICOLUL 134.62: Demiterea consilierilor judeţeni
(1) Orice consilier judeţean poate fi demis din funcţie, prin referendum, organizat în circumscripţia electorală în care a fost ales, cu un număr de voturi mai mare decât cel cu care a fost ales, la cererea unui număr de alegători, din circumscripţia în care a fost ales, egal cu cel puţin 10% din numărul voturilor cu care a fost ales.
(2) Consilierul judeţean este demis, de drept, din funcţie, în următoarele cazuri:
a) când se constată, după validarea mandatului, printr-o hotărâre judecătorească rămasă definitivă, că alegerea s-a făcut prin fraudă electorală sau prin orice altă încălcare a legii;
b) a fost condamnat, prin hotărâre judecătorească rămasă definitivă, la o pedeapsă privativă de libertate sau la pierderea drepturilor electorale ;
c) când şi-a schimbat domiciliul în alt judeţ;
d) în caz de incompatibilitate;
e) când şi-a dat demisia din partidul politic sau din formaţiunea politică din partea căreia a fost ales sau când s-a înscris într-un alt partid politic sau altă formaţiune politică;
f) a lipsit nemotivat de la 3 şedinţe ordinare consecutive ale consiliului judeţean.
Constituţia Cetăţenilor - ART. 134.63: Iniţiativa propunerilor de hotărâri ale consiliului judeţean
ARTICOLUL 134.63: Iniţiativa propunerilor de hotărâri ale consiliului judeţean
(1) Iniţiativa propunerilor de hotărâri ale consiliului judeţean aparţine, după caz, voievodului, consilierilor judeţeni sau unui număr de cetăţeni cu drept de vot egal cu cel puţin 10% din numărul cetăţenilor cu drept de vot ai judeţului.
(2) Titularii dreptului de iniţiativă prezintă propunerile lor de hotărâri preşedintelui consiliului judeţean.
(4) Propunerile de hotărâri vor fi dezbătute şi votate în plenul consiliului judeţean în termen de cel mult 60 zile de la data depunerii lor la preşedintele consiliului judeţean.
(5) În cazul în care consiliul judeţean respinge propunerea de hotărâre iniţiată de voievod, sau de cetăţeni, Autoritatea Electorală organizează referendum judeţean, în 45 zile de la data respingerii propunerii de către consiliul judeţean, pentru aprobarea hotărârii respinsă de consiliul judeţean.
(6) În cazul în care cetăţenii participanţi la referendumul judeţean aprobă hotărârea respinsă de consiliul judeţean, consiliul judeţean este dizolvat şi se organizează alegeri anticipate pentru alegerea unui nou consiliu judeţean.
Constituţia Cetăţenilor - Consiliul judeţean - ARTICOLUL 134.64: Adoptarea hotărârilor
ARTICOLUL 134.64: Adoptarea hotărârilor
Hotărârile sunt adoptate cu votul majorităţii membrilor consiliului judeţean.
Constituţia Cetăţenilor - Consiliul judeţean - ART. 134.65: Comunicarea şi publicarea hotărârilor
ARTICOLUL 134.65: Comunicarea şi publicarea hotărârilor
(1) Hotărârile consiliului judeţean sunt înregistrate, prin grija secretarului judeţului, într-un registru special şi sunt comunicate, de îndată, voievodului şi prefectului, dar nu mai târziu de 3 zile de la data adoptării.
(2) Hotărârile sunt publicate, la data adoptării, pe site-ul judeţului.
(3) Hotărârile cu caracter normativ devin obligatorii şi produc efecte de la data aducerii lor la cunoştinţă publică, iar cele individuale, de la data comunicării.
Constituţia Cetăţenilor - ARTICOLUL 134.66: Consiliul general al municipiului Bucureşti
ARTICOLUL 134.66: Consiliul general al municipiului Bucureşti
Prevederile articolelor 134.46 – 134.65 se aplică, în mod corespunzător, şi consiliului general al municipiului Bucureşti.
Sec. 1: Consiliul judeţean Afisare GENERALĂ --Articole în asteptarea ordonarii.. --Plan - lista documentelor --Căutare în index --Mesagerie - contact Noua Constituţie --Legea fundamentală explicată ---Explicaţii - Noua Constituţie ---Mişcarea Constituţia Cetăţenilor ---Constituţia Cetăţenilor V1 ----MCC-V1: Principii Generale ----MCC-V1: Drepturi - libertăţi ----MCC-V1: Autorităţi publice ----MCC-V1: Economia şi finanţele ----MCC-V1: Integrarea EU.- Revizuire ---Constituţia Cetăţenilor V2 ---Constituţia Cetăţenilor V3 ---Iniţiative cetăţeneşti ---Arhiva - documentare ---Revizuirea "oficială" --TITLUL -I- Principii generale ---Preambul la Noua Constituţie ---Principii generale --TITLUL -II- Drepturi - libertăţi ---Capitolul -I- Dispoziţii commune ---Capitolul -II- Drepturile şi libertăţile ---Capitolul -III- Îndatoririle fundam.. ---Capitolul -IV- Avocatul Poporului --TITLUL -III- Autorităţile statului ---Cap. -I- Autoritatea Legislativă ----Sec. 1a: Camera Reprezentanţilor ----Sec. a 2a: Statutul parlamentarilor ---Cap. -II- Autoritatea Executivă ----Sec.1-a: Preşedintele României ----Sec. a 2-a: Guvernul României ----Sec. a 3-a: Raporturi între autorităţi ----Sec. a 4-a : Administraţia centrală ---Cap. -III- Aut. judecătorească ----Sec. 1a: Înfăptuirea justiţiei ----Sec. a 2-a: Procuratura ----Sec. a 3-a: Avocatura ----Sec. a 4-a: Notariatul de stat ----Sec. a 5-a: Cons. Aut. Judecător.. ---Cap. -IV- Autoritatea Mediatică ---Cap. -V- Autoritatea Financiară ---Cap. -VI- Autoritatea Electorală ---Cap. -VII- Autoritatea Statistică ---Cap. -VIII- Autoritatea Morală ---Cap. -IX- Autoritatea Ştiinţifică --TITLUL -III-1- Autorităţi locale ---Cap. -I- Principii de bază ---Cap. -II- Aut. comune - orşe ----Sec. 1a: Consiliul local ----Sec. a 2a - Primarul ---Capitolul -III- Autorităţi judeţ ----Sec. 1: Consiliul judeţean ----Sec. a 2-a: Voievodul --TITLUL -III-2- Asociaţii comunitare --TITLUL -IV- Economia şi finanţele --TITLUL -V- Curtea Constituţională --TITLUL -VII- Revizuirea Constituţiei --TITLUL -VIII- Dispoziţii finale Download - Documente --Constituţii precedente --Tratate internaţionale --Revizuiri ale constituţiei --Forumul constituţional --Propuneri ale cetăţenilor --Mişcarea Constituţia Cetăţenilor --Legi - decrete - hotărâri --Documente importante --Studii - Analize - Teze --Istoria Ţării - documente Dreptatea - Jurnal --Istoria României --Românii din jurul Ţării --Procesul Tranziţiei --Resursele NAŢIONALE --Uzurpatorii statului - Reţele --Lumea - Mapamond Dileme Existenţiale --Teze, idei, concepte ---Spectrul socio-politic ---Dezvaluiri-Documente ---Anchete-Investigaţii ---Arhive --Politica de la A la Z
Yesterday3245
This week9569
This month34480
Total567385
Saturday, 23 September 2017 12:46

References: ARTICOLUL 134

ARTICOLUL 134

ARTICOLUL 134
 ARTICOLUL 134

ARTICOLUL 134

ARTICOLUL 134

ARTICOLUL 134
 ARTICOLUL 134

ARTICOLUL 134
 ARTICOLUL 134

ARTICOLUL 134
 ARTICOLUL 134

ARTICOLUL 134
 ARTICOLUL 134

ARTICOLUL 134
 ARTICOLUL 134

ARTICOLUL 134
 ARTICOLUL 134

ARTICOLUL 134

ARTICOLUL 134
 ARTICOLUL 134

ARTICOLUL 134
 ARTICOLUL 134

ARTICOLUL 134
 ARTICOLUL 134

ARTICOLUL 134
 ARTICOLUL 134

ARTICOLUL 134

ARTICOLUL 134
 ARTICOLUL 134

ARTICOLUL 134

ARTICOLUL 134
 ARTICOLUL 134

ARTICOLUL 134